তমলুক থেকে স্ত্রীর চিকিত্‍সার জন্য কলকাতায় আসছিলেন আদক পরিবার। দীর্ঘদিন থেকেই হৃদযন্ত্রের সমস্যায় ভুগছিলেন পাপিয়া আদক। হাওড়া থেকে বাসে সেন্ট্রাল অ্যাভিন্যুয়ের কাছে আসতেই গৌর আদক দেখেন তাঁর পকেটমারি হয়ে গেছে। নেই চিকিত্‍সার জন্য তিল তিল করে সঞ্চয় করা পুঁজিও। ঘটনার আকস্মিকতায় রাস্তাতেই অসুস্থ হয়ে পড়েন পাপিয়া আদক। পরে তাঁকে মেডিক্যাল কলেজে নিয়ে যাওয়া হয়। বউবাজার থানায় দায়ের করা হয় অভিযোগ। ঘটনায় এখনও পর্যন্ত কেউ গ্রেফতার হয়নি।